Alessandro Maganza el ze stà on pitor itałian, esponente del manierismo, parte pì alto de ła fameja de pitori visentini e sitàdin de ła Repùblega de Venèsia. Fioło de Giovanni Battista Maganza, anca eło pitor conosesto e mestro, intrà i altri, de Andrea Vicentino, de sto chive el ze stà fin da zovane avià a l'arte de ła pitura, e dopo trasferesto a ła botega de Giovanni Antonio Fasolo. Morto Fasolo, intel 1572, el se ga trasferesto a Venesia, nando drio el consejo de l'amigo Alessandro Vittoria, indove el ze restà fin al 1576 par inparare tanto łesion da Tintoreto e Veronese. Tornà a ła sità berega, el gà fondà na fiorente botega insieme a i so cuatro fiołi masci . Intel 1584, ghe ze stà afidà l'incarego de decorare ła ceza de l'Ospedałe de San Vałentin senpre a Vicensa. Dopo na łonga vita pasà a óparare comision inportanti, el ze morto inte ła so Vicensa, oncora drio na granda epidemia de peste del 1630 che ła ghe gà fato morir ben tri fiołi, intel 1632. Alessandro el ze vegnesto l'artista pì inportante e dotà de ła botega e pena fato łe so prime ópare el gà revełà on concreto eclettismo: l'insegnamento de Tintoreto, filtà da ła mediasion de Palma el Zovane, se conbacia co ełementi del Veronese, catebiłi inte l'aplicasion de note ciare de cołore e inte ła presizasion del disegno. Inte ła produsion dei primi tri deseni del Siesento se nota sipia inte ła pitura de Alessandro e sipia inte chełe dei fiołi , rente a on progresivo incupimento de l'intonanizasion cromàtega zenerałe, l'inpegno de on łuzentismo grando de basanesco. , 1580, Vicensa, Santuario de ła Madona de Monte Berego , 1581, Vicensa, Catedrałe , 1581, Vicensa, Catedrałe , 1582, Thiene, cołesion privata Porto Colleoni , 1584-1585, Vicensa, Bazéłega dei Santi Fełise e Fortunà , 1585, Vicensa, Ceza de Santa Croze , 1586, Vicensa, Ceza de Santa Maria de łe Grasie , 1587-1589, Vicensa, Catedrałe I sicli de dei retori de ła sità, reałizà da ła so botega intà el 1588- 1629 nà perdesto. Se conserva: , datasion inserta, Vicensa, Viła Capra , 1613, Thene, Ceza de San Vincenso , 1619, Vicensa, Ceza de Santa Corona , Vicensa, Ceza de San Piero , Vicensa, Catedrałe Siclo de tełe so ła glorificasion de ła Vèrzene, Vicensa, Oratorio del Gonfałon , desfà inte on bonbardamento de ła seconda guera mondiałe.